一哥一姐大執位 譚俊彥孖兩大視帝拱照陳煒
2024年04月26日 09:09
東網電視
更多新聞短片
無綫日前公布2022年周年報告,檢視過去一年的業務表現,今次報告共有216頁,內容除了2023年5大最高收視劇集外,仲有旗下藝人最近「排位」,今年公布藝人數目由去年168位藝人增至182位藝人,藝人簡介首頁更係大執位,新任首席一哥同一姐不再係去年「登頂」嘅陳豪同蔡思貝,而係視帝譚俊彥同陳煒!
今年周年報告首頁大執位,首行首位係譚俊彥、第二位係陳煒、第三陳展鵬,第四陳豪,3大視帝拱照陳煒,成為女藝人之首;去年首席花旦蔡思貝跌至第三行第三位。而曾經於去年現身第一頁嘅李佳芯、高海寧、黃翠如、洪永城、劉佩玥、周嘉洛、黃庭鋒和龔嘉欣,今年未有再於首頁出現,郭柏妍、馬貫東、蔣家旻、王敏奕、陳瀅、林夏薇、朱晨麗、戴祖儀和湯洛雯等人擠身第一頁。